उप्र इलेक्शन वाच व एडीआर ने दूसरे चरण में चुनाव लड़ रहे 1098 प्रत्याशियों के हलफनामों का विश्लेषण किया। इनमें 387 प्रत्याशियों में से 18 (35 फीसदी) ने अपने विरूद्ध आपराधिक मामलों की पुष्टि की। पिछले विधानसभा चुनाव में दागी उम्मीदवार सिर्फ 28 फीसदी थे। एडीआर के रिपोर्ट के मुताबिक सभी प्रमुख पार्टियों ने आपराधिक छवि वाले उम्मीदवारों को टिकट देकर मैदान में उतारा है। इन प्रत्याशियों में से 55 ऐसे हैं जिनके खिलाफ गंभीर आपराधिक मामले दर्ज हैं। हत्या जबरन, धन उगाही,चोरी, रिश्वत व हत्या का प्रयास के मामले में भाजपा के नौ, बसपा के दस, सपा के 12, पीस पार्टी के तीन, कांग्रेस के दस, जनतादल (यू) के सात, कौमी एकता दल के दो व अपना दल के एक उम्मीदवार के खिलाफ मुकदमा चल रहा है। कवयित्री मधुमिता हत्याकांड में सजा काट रहे पूर्व मंत्री और दंबग नेता अमरमणि त्रिपाठी का पुत्र अमनमणि त्रिपाठी समाजवादी पार्टी से उम्मीदवार है।